Αρκετά μεγάλες ουρές έχουν σχηματιστεί στα διόδια της Ελευσίνας, αφού φαίνεται ότι ο κορονοϊός έχει… σπρώξει τον κόσμο να φύγει από την πόλη . Στο Μέγαρο Μαξίμου παρακολουθούν αυτές τις εικόνες και δεν αποκλείεται τις επόμενες ώρες να απαγορευτεί η κίνηση και στις Εθνικές Οδούς. Τι αναφέρει στο τελευταίο του μήνυμα ο πρωθυπουργός Κυριάκος Μητσοτάκης.

Συγκεκριμένα, κατά κύματα φεύγουν οι πολίτες για τα χωριά τους, κάτι όμως που μπορεί να δημιουργήσει τεράστιο πρόβλημα.

Ο λοιμωξιολόγος Σωτήρης Τσιόδρας, τόνισε στον κόσμο ότι δεν πρέπει να μετακινείται αυτές τις μέρες, αφού αν είναι θετικοί στο κορονοϊό, θα βρίσκονται σε μέρη που οι δομές δεν μπορούν να αντιμετωπίσουν την κρίση αυτή.

Ωστόσο κάτι τέτοιο δεν εισακούστηκε, αφού από το πρωί της Παρασκευής τα αυτοκίνητα είναι χιλιάδες και πηγαίνουν προς πολλές κατευθύνσεις.

Μάλιστα, στις ερωτήσεις που γίνονται στους ταξιδιώτες, αναφέρουν: «δεν πάμε μακριά, εδώ δίπλα. Μόλις φθάσουμε, θα κλειστούμε σπίτι…»!

Κύμα φυγής και προς τα νησιά

Και δεν είναι μόνο τα διόδια... Τις τελευταίες ημέρες πολλοί ήταν εκείνοι που επέλεξαν να φύγουν από την πρωτεύουσα για τα νησιά! Πολλοί δήμαρχοι ζήτησαν τα νησιά τους να μπουν σε καραντίνα καθώς φοβήθηκαν μαζική διασπορά του κορονοϊού.

Οι εκκλήσεις ωστόσο, δεν φαίνεται να εισακούστηκαν, με Ελληνες και ξένους τουρίστες να κατακλύζουν τα νησιά, βλέποντας το κλείσιμο των σχολείων και την τηλεργασία στην οποία υποχρεώθηκαν ως ευκαιρία για απόδραση στη φύση! Ολα αυτά είχαν σαν αποτέλεσμα με απόφαση Πλακιωτάκη, που ανακοινώθηκε σήμερα το μεσημέρι, να μπορούν να ταξιδεύουν προς τα νησιά μόνο οι μόνιμοι κάτοικοι.

Δείτε LIVE την κίνησε στην Εθνική Οδό στις 15:30 το μεσημέρι

Θεοδωρικάκος: Σταματήστε να πηγαίνετε στα χωριά σας

Ισχυρό κάλεσμα προς τους πολίτες να μην μετακινούνται απευθύνει με ανάρτησή του στο twitter ο υπουργός Εσωτερικών Τάκης Θεοδωρικάκος.

«Θέλω να απευθύνω ένα πολύ ισχυρό κάλεσμα, μια παράκληση προς όλους: δεν πρέπει να μετακινούμαστε, πρέπει να μένουμε κυρίως μέσα στο σπίτι και ιδίως δεν πρέπει να πηγαίνουμε στα χωριά απ’ όπου είναι η καταγωγή του καθενός διότι εκεί επιβαρύνουμε πολλαπλά την κατάσταση».

{https://twitter.com/theodorikakosp/status/1240985580789477381?s=20}

ενώ τονίζει:

«Πρέπει όλοι να πειθαρχήσουμε στις αποφάσεις του Πρωθυπουργού και στα μέτρα που εισηγείται η Επιτροπή των λοιμωξιολόγων».

Στο Μέγαρο Μαξίμου, πάντως, παρακολουθούν αυτές τις εικόνες και δεν αποκλείεται τις επόμενες ώρες να απαγορευτεί η κίνηση και στις Εθνικές Οδούς.

Τελευταία προειδοποίηση Μητσοτάκη

«Σπάμε την αλυσίδα μετάδοσης του κορονοϊού. Επιδεικνύουμε ατομική ευθύνη και ακολουθούμε αυστηρά τις οδηγίες. Δεν συνωστιζόμαστε. Δεν μετακινούμαστε. Κρατάμε αποστάσεις. Μένουμε στο σπίτι!».

Στην ανάρτησή του προβάλλεται βίντεο με εξής μηνύματα της κυβέρνησης:

«Για να προστατέψουμε την κοινωνία και τις ευπαθείς ομάδες επιβάλλεται να μείνουμε στο σπίτι και να ελαχιστοποιήσουμε τις επαφές μας. Σε ποια σημεία μόνο πηγαίνουμε; Στη δουλειά, στο γιατρό, στο φαρμακείο, σε κατάστημα με τρόφιμα, στο ταχυδρομείο, στην τράπεζα, για προμήθεια καυσίμων ή για να βοηθήσουμε ανθρώπους που βρίσκονται σε ανάγκη.

Η άσκηση σε ανοιχτό χώρο επιτρέπεται αλλά: Μόνο ανά δύο άτομα. Η βόλτα με το σκύλο επίσης επιτρέπεται. Πάντα θυμόμαστε: Κρατάμε απόσταση τουλάχιστον 1,5 μέτρου από όλους!

Δεν επιτρέπονται οι δημόσιες συγκεντρώσεις άνω των 10 ατόμων αλλά ούτε και η οργάνωση ιδιωτικής συγκέντρωσης στο σπίτι. Όλες οι επιχειρήσεις πρέπει να οργανώσουν τηλεργασία για όλες τις δραστηριότητες όπου είναι δυνατόν δίχως εξαίρεση.

Όταν αυτό είναι αδύνατον οι αποστάσεις ανάμεσα στους εργαζομένους πρέπει να τηρούνται ευλαβικά. Δείχνουμε ατομική ευθύνη. Μένουμε σπίτι».

{https://twitter.com/PrimeministerGR/status/1241009780212346880}

Διαβάστε επίσης:

Γιάννης Καρούζος: Τι σημαίνει προσωρινή αναστολή σύμβασης - Τι θα αναφέρει η ΠΝΠ

Κορονοϊός: Αυτή είναι η λίστα με τους ΚΑΔ των επιχειρήσεων που εντάσσονται στα έκτακτα μέτρα

Δώρο Πάσχα μαζί με το επίδομα αδείας ανακοίνωσε η κυβέρνηση